nvidia/miracl-vision huggingface dataset:
अरब-इजराइल युद्ध (१९४८)

26 मई 1948 से पहले: 26 मई 1948 के बाद: इसराइल रक्षा बल विदेश स्वयंसेवक:महल अनियमित: पवित्र युद्ध सेना अरब लिबरेशन आर्मी विदेश स्वयंसेवक: मुस्लिम ब्रदरहुड यमन पाकिस्तान सूडान डेविड बेन-गुरियनसेनापति: यिसराएल गेलिली याकोव डोरी यिगेल यादिन मिकी मार्कस † यीगल एलन यित्ज़ाक राबिन डेविड शालटील मोश डेयन शिमोन एविदान अज़्ज़म पाशा राजा फारूक I राजा अब्दुल्ला मुज़हिम अल-पचाची हुस्नी अल-ज़ाएम हज अमीन अल-हुसैनीसेनापति: अहमद अली अल-मावावी मुहम्मद नागुब जॉन बोगोट ग्लोब हबीस अल-माजली हसन सलामा † फ़ॉज़ी अल-क़ुउक्जी १९४८ का अरब-इजराइली युद्ध इजराइल तथा अरब राज्यों के सैनिक गुट और फिलिस्तीनी अरब सेनाओं के बीच लड़ा गया प्रथम युद्ध था। साल 1948 के मई महीने में ब्रिटेन की सेनाएं वापस लौट गईं, हालांकि इस समय तक इजराइल और फिलिस्तीन की वास्तविक सीमा रेखा निर्धारित नहीं हो पाई थी। अब यहूदियों और फिलिस्तीनी अरबों में खूनी टकराव शुरू हो गया। 14 मई 1948 को यहूदियों ने स्वतन्त्रता की घोषणा करते हुए 'इजराइल' नाम के एक नए देश का ऐलान कर दिया। अगले ही दिन अरब देशों- मिस्र, जोर्डन, सीरिया, लेबनान और इराक ने मिलकर इजराइल पर हमला कर दिया। इसे '1948 का युद्ध' कहा गया और यही से अरब इजराइल युद्ध की शुरुवात हो गई। जून 1948 में एक युद्ध विराम ने अरबों और इजराइलियों दोनों दोबारा तैयारियां करने का मौका दिया। चेकोस्लोवाकिया के सहयोग से अब युद्ध का पलड़ा इजराइलियों की तरफ झुक गया और अंततः इजराइलियों की जीत हुई। साल 1949 में समझौते से जार्डन और इजराइल के बीच 'ग्रीन लाइन' नामक सीमा रेखा का निर्धारण हुआ। वेस्ट बैंक (जार्डन नदी के पश्चिमी हिस्से) पर जार्डन और गाजा पट्टी पर मिस्र (इजिप्ट) का कब्जा हो गया। इस पूरे घटनाक्रम में लगभग 1 लाख फिलिस्तीनी बेघर हुए। इजराइल को 11 मई 1949 को संयुक्त राष्ट्र की मान्यता प्रदान की गयी। इसके बाद इजराइलियों और फिलिस्तीनीयों अरबों के बीच खूनी संघर्ष जारी रहा। सन्दर्भ त्रुटि: "Note" नामक सन्दर्भ-समूह के लिए <ref> टैग मौजूद हैं, परन्तु समूह के लिए कोई <references group="Note"/> टैग नहीं मिला। यह भी संभव है कि कोई समाप्ति </ref> टैग गायब है।
हाइफ़ा

लुआ त्रुटि मॉड्यूल:Location_map में पंक्ति 388 पर: A hemisphere was provided for longitude without degrees also being provided।Vector map of Haifa, Israel हाइफ़ा (Haifa ; हिब्रू : חֵיפָה Heifa , हिब्रू उच्चारण: [χei̯ˈfa], अरबी : حيفا‎ Ḥayfā ) उत्तरी इजराइल का सबसे बड़ा नगर तथा इजराइल का तीसरा सबसे बड़ा नगर है। इसकी जनसंख्या लगभग तीन लाख है। इसके अलावा लगभग तीन लाख लोग इसके समीपवर्ती नगरों में रहते हैं। इसी नगर में बहाई विश्व केन्द्र भी है जो यूनेस्को द्वारा विश्व विरासत घोषित है। यह शहर हिंदुस्तान और इजराइल के बीच प्रगाढ़ रिस्तो की एक वजह भी है, 1918 मे प्रथम विश्व युद्ध के समय अंग्रेज सेना के अधिन जोधपुर और मैसूर रियासत की सेनाओ ने ब्रिगेडियर दलपत सिंह जो की जोधपुर रियासत के सेनापति भी थे के नेतृत्व मे आटोमन एम्पायर वाली टर्की और आस्ट्रिया की सेनाओ को हरा कर हाइफा को आज़ाद करवा के यहूदियो को दिलवाया था। जोधपुर और मैसूर के सेनिको ने सिर्फ तलवारो के दम पर तात्कालिक आधुनिक हत्यारो से सजी ऑटोमन एम्पायर की सेना को बुरी तरह परास्त किया था। दिल्ली का तीनमूर्ति स्मारक इसी युद्ध की याद मे बना है, आज भी इज़राइल के स्कूलों मे इस युद्ध और ब्रिगेडियर दलपत सिंह के शौर्य के बारे मे पढ़ाया जाता है।
शिवाजी साटम

शिवाजी साटम एक भारतीय फ़िल्म अभिनेता है। जिन्होंने सीआईडी आदि धारावाहिकों में भी कार्य किया है। इन्होंने पहली बार 1980 में रिश्ते-नाते नाम के एक लोकप्रिय धारावाहिक के साथ अभिनय की शुरुआत की थी। इसके बाद इन्हें फ़ेमस ट्रायल्स ऑफ इंडिया में भी देखा गया था। इसके बाद इन्होंने एक सफल मराठी धारावाहिक एक शून्य शून्य में भी काम किया और उसके बाद अन्य धारावाहिकों और फिल्मों में काम करने लगे। कई फिल्मों में अभिनय करने के बावजूद, इन्हें सीआईडी में अपने एसीपी प्रद्युम्न के किरदार के कारण लोकप्रियता हासिल हुई। ये सीआईडी में 1997 से काम कर रहे हैं और अपने इस किरदार के कारण कई सारे पुरस्कार भी जीत चुके हैं। 2013 में इन्होंने सारा वक्त फिल्मों में काम करने में बिताने का फैसला किया था, पर लोगों की मांग को देखते हुए वापस सीआईडी में एसीपी प्रद्युम्न के किरदार में लौट आए।
जसपाल राणा

जसपाल राणा एक प्रमुख भारतीय निशानेबाज़ हैं जिन्हें २००२ में पद्मश्री से सम्मानित किया गया। जसपाल राणा उत्तराखंड के उत्तरकाशी जिले से हैं। जसपाल राणा, जो उत्तराखंड के बेहतरीन निशानेबाजों में से एक हैं, को उनके पिता नारायण सिंह राणा ने बीएसएफ अधिकारी द्वारा प्रशिक्षित किया था। 12 वर्षीय राणा ने अहमदाबाद में 31 वीं राष्ट्रीय शूटिंग चैम्पियनशिप में राष्ट्रीय पदार्पण किया, तो किसी ने भी नहीं सोचा होगा कि 12 साल का लड़का रजत पदक छीन लेगा। वर्ष 1994 में 46 वीं विश्व शूटिंग चैम्पियनशिप (जूनियर सेक्शन) में, राणा ने स्टैंडर्ड पिस्टल शूटिंग के लिए स्वर्ण पदक जीता जो उनकी यात्रा में एक और बड़ा मील का पत्थर साबित हुआ। राणा ने शूटिंग के राष्ट्रीय और अंतर्राष्ट्रीय दोनों क्षेत्रों में 600 से अधिक पदक अर्जित किए हैं। शूटिंग के क्षेत्र में उनके योगदान के लिए जसपाल राणा को अर्जुन पुरस्कार से सम्मानित किया गया।
समरेश जंग

समरेश जंग एक प्रमुख भारतीय निशानेबाज़ हैं।
पिलिबंगा विधानसभा क्षेत्र (राजस्थान)

पीलीबंगा विधानसभा क्षेत्र राजस्थान का एक विधानसभा क्षेत्र है।
अनुराधापुर

अनुराधापुर (सिंहल : අනුරාධපුරය ; तमिल : அனுராதபுரம்) श्री लंका का प्रमुख नगर है। यह श्रीलंका के उत्तर-केन्द्रीय प्रान्त की राजधानी तथा अनुराधापुरा जिले का मुख्यालय है। यह नगर श्री लंका के प्राचीन राजधानियों में से एक है। प्राचीन श्रीलंका की सभ्यता के भग्नावशेष यहाँ सुरक्षित रखे गये हैं। यह नगर कई शताब्दियों तक बौद्ध धर्म के थेरवाद सम्प्रदाय का केन्द्र था। नगर अब यूनेस्को की विश्व विरासत है। यह नगर कोलम्बो से २०० किमी उत्तर में मालवातु ओया के किनारे स्थित है। यह विश्व की सबसे प्राचीन नगरियों में से है। यह श्रीलंका की आठ विश्व विरासतों में से एक है।
विषुक्कणि

विषुक्कणी उस झाँकी-दर्शन को कहते हैं, जिसका दर्शन विषु के दिन प्रात:काल सर्वप्रथम किया जाता है। ऐसा विश्वास है कि विषुक्कणी का प्रभाव वर्ष भर रहता है। विषु की पूर्व संध्या को 'कणी' दर्शन की सामग्री इकट्ठी करके सजा दी जाती है। एक काँसे के डेगची या अन्य किसी बर्तन में चावल, नया कप़ड़ा, ककड़ी, कच्चा आम, पान का पत्ता, सुपारी, कटहल, आइना, अमलतास के फूल आदि सजा कर रख दिए जाते हैं। इस बर्तन के पास एक लम्बा दीपक जलाकर रखा जाता है। प्रातः काल परिवार का कोई बुजुर्ग व्यक्ति एक-एक करके परिवार के सदस्यों की आँखें मूंद 'विषुक्कणी' तक ले आकर आँखें खुलवाते हैं। उपर्युक्त 'कणी' का दर्शन कराने के बाद घर के बुजुर्ग परिवार के सभी सदस्यों को 'कैनीट्टम' या भेंट में कुछ रुपये देते हैं। इस अवसर पर दावत भी दी जाती है। उत्तरी केरल में विषु के दिन आतिशबाजी का आयोजन भी होता है।
राजा चौधरी

राजा चौधरी एक भारतीय अभिनेता है। इन्होने सुनील अग्निहोत्री द्वारा निर्देशित धारावाहिक ब्लैक आदि में कार्य किया है।
गांधी मैदान

गांधी मैदान बिहार की राजधानी पटना में स्थित एक प्रख्यात और एतिहासिक मैदान हैं। यहाँ पर महात्मा गांधी का विश्व भर में सबसे लम्बी प्रतिमा स्थापित हैं।
पूरन चन्द जोशी

पूरन चन्द जोशी (जन्म 14 अप्रैल, 1907, अल्मोड़ा – 9 नवम्बर, 1980, दिल्ली) भारत के साम्यवादी आन्दोलन के प्रमुख आरम्भिक नेताओं में से एक थे। वे भारतीय कम्युनिस्ट पार्टी के प्रथम महासचिव थे (1935 से 47 तक)।
शबरी धाम

शबरी धाम दक्षिण-पश्चिम गुजरात के डांग जिले के आहवा से 33 किलोमीटर और सापुतारा से लगभग 60 किलोमीटर की दूरी पर सुबीर गांव के पास स्थित है। माना जाता है कि शबरी धाम वही जगह है जहां शबरी और भगवान राम की मुलाकात हुई थी। शबरी धाम अब एक धार्मिक पर्यटन स्थल में परिवर्तित होता जा रहा है। यहां से कुछ ही किलोमाटर की दूरी पर पम्पा सरोवर है। ऐसा माना जाता है कि यह वही स्थान है जहां हनुमान की तरह शबरी ने भी स्नान किया था। घने जंगल को वही दण्डकारण्य माना जाता है जहां से 14 साल के वनवास के दौरान राम, लक्ष्मण और सीता गुजरे थे। यहाँ के जनजातीय लोगों की लोककथाएं भगवान राम, सीता और लक्ष्मण से भरी हुई हैं। रामायण के अनुसार शबरी ने भगवान राम को जंगली बेर खिलाए थे लेकिन इससे पहले उन्होंने इन बेरों को चखकर यह सुनिश्चित कर लिया था कि ये मीठे हैं या नहीं। यहां एक छोटी सी पहाड़ी पर एक छोटा सा मंदिर बना हुआ है और लोगों का मानना है कि शबरी यहीं रहती थीं। यहां मंदिर के आसपास छोटे-छोटे बेर के पेड़ दिखते हैं। मंदिर में रामायण से जुड़ी और खासतौर पर रामायण के शबरी प्रसंग से जुड़ी तस्वीरें बनी हुई हैं। यहां 'शबरी कुम्भ' आयोजित होत है।
भारतीय स्टेट बैंक के अध्यक्ष

भारतीय स्टेट बैँक के अध्यक्ष भारत के केन्द्रीय बैँक भारतीय स्टेट बैंक के सर्वोच्च अधिकारी तथा वरिष्ठ बैंक कर्मी होते हैं। इस पद पर वर्तमान में 26 लोग आसीन हुए तथा वर्तमान में श्रीनिवास जुलूस शेट्टी अध्यक्ष हैं। (अगस्त 2024)
बचपन बचाओ आन्दोलन

बचपन बचाओ आंदोलन भारत में एक आन्दोलन हैं जो बच्चो के हित और अधिकारों के लिए कार्य करता हैं। वर्ष 1980 में "बचपन बचाओ आंदोलन" की शुरुआत कैलाश सत्यार्थी ने की थी जो अब तक 80 हजार से अधिक मासूमों के जीवन को तबाह होने से बचा चुके हैं। बाल मजदूरी कुप्रथा भारत में सैकड़ों साल से चली आ रही है। कैलाश सत्यार्थी ने इन बच्चों को इस अभिशाप से मुक्ति दिलाना ही अपनी जिंदगी का मकसद बना लिया। कैलाश सत्यार्थी के अनुसार बाल मज़दूरी महज एक बीमारी नहीं है, बल्कि कई बीमारियों की जड़ है। इसके कारण कई जिंदगियां तबाह होती हैं। सत्यार्थी जब रास्ते में आते-जाते बच्चों को काम करता देखते तो उन्हें बेचैनी होने लगती थी। तब उन्होने नौकरी छोड़ दी और 1980 में "बचपन बचाओ आंदोलन" की नींव रखी। "बचपन बचाओ आंदोलन" आज भारत के 15 प्रदेशों के 200 से अधिक जिलों में सक्रिय है। इसमें लगभग 70000 स्वयंसेवक हैं जो लगातार मासूमों के जीवन में खुशियों के रंग भरने के लिए कार्यरत हैं। एक आकलन के मुताबिक साल 2013 में मानव तस्करी के 1199 मुकदमें दर्ज हुए थे जिनमें से 10 प्रतिशत मामले "बचपन बचाओ आंदोलन" के प्रयासों से दर्ज किए गए थे। इस आंदोलन में कैलाश के दो साथी शहीद हो चुके हैं। कैलाश सत्यार्थी ने ना केवल बच्चों को मुक्त कराया बल्कि बाल मज़दूरी को खत्म करने के लिए मज़बूत कानून बनाने की भी ज़ोरदार मांग की। 1998 में 103 देशों से गुज़रने वाली 'बाल श्रम विरोधी विश्व यात्रा' का आयोजन और नेतृत्व भी कैलाश ने किया। बचपन बचाओ आंदोलन सामान्य तरीके से भी बच्चों को मुक्त कराते हैं और छापेमारी द्वारा भी। यह संस्था बच्चों को कानूनी प्रक्रिया द्वारा छुड़ाती है और उन्हें पुनर्वास भी दिलाती हैं। इसके साथ ही दोषियों को सजा भी दिलाती हैं। जिन बच्चों के माता पिता नहीं होते उन्हें इस संस्था द्वारा चलाए जाने वाले आश्रम में भेज दिया जाता है। कैलाश सत्यार्थी का मानना है कि किसी भी देश में बाल मज़दूरी के प्रमुख कारण गरीबी, अशिक्षा, सरकारी उदासीनता और क्षेत्रीय असंतुलन है।
रूसी माल मत खरीदो!

"रूसी माल मत खरीदो!" (यूक्रेनी: Не купуй російське!) या "रूसी माल का बहिष्कार करो!" (यूक्रेनी: Бойкотуй російське!) यूक्रेन में रूसी वाणिज्य का बहिष्कार करने का अहिंसक प्रतिरोध है। ये अभियान यूक्रेन के खिलाफ रूसी संघ के व्यापार प्रतिबंध के ऊपर प्रतिक्रिया के रूप में 14 अगस्त 2013 को शुरू कर दिया गया। यह सामाजिक मीडिया पर विडशिच द्वारा आयोजित किया गया था। अभियान 45 से अधिक शहरों और कस्बों में पत्रक, पोस्टर, और स्टिकर के जन वितरण करने तक विस्तारित हुआ। नवंबर 2013 में यूरोमेडन प्रदर्शनों की शुरुआत से फीका पड़ने के बाद, यह क्रीमिया संकट और यूक्रेन में रूसी सैन्य हस्तक्षेप के दौरान, 2 मार्च, 2014 को नए सिरे से शुरु किया गया।
प्रगामी तरंग नलिका

प्रगामी तरंग नलिका (traveling-wave tube (TWT)) एक विशिष्ट निर्वात नलिका होती है जिसका उपयोग माइक्रोवेव परास वाले रेडियो आवृत्ति के संकेतों को प्रवर्धित करने के लिये किया जाता है। इस नलिका में चल रहे इलेक्ट्रानों के पुंज से ऊर्जा अवशोशिष कर रेडियो संकेत प्रवर्धित होता है। प्रगामी तरंग नलिका कैइ तरह की होती हैं, जिनमें से दो प्रमुख हैं-
जाइरोट्रॉन

जाइरोट्रॉन (Gyrotron) अधिक शक्ति वाली रैखिक पुंज निर्वाज नलिका होती है जो तीव्र चुम्बकीय क्षेत्र में इलेक्ट्रानों के साइक्लोट्रॉन-अनुनाद के द्वारा मिलीमीटर-तरंग विद्युतचुम्बकीय तरंगे पैदा करती है। इससे उत्पन्न तरंगों की आवृत्ति लगभग 20 से 250 GHz के बीच होती है। इस तरंग की शक्ति प्रायः दस-बीस किलोवाट से लेकर एक-दो मेगावाट तक होती है। ये पल्स ऑपरेशन या लगातार कार्य करने के लिये डिजाइन किये जा सकते हैं।
अरविंद सुब्रमण्यन

अरविंद सुब्रमण्यन भारत के वित्त मंत्रालय में मुख्य आर्थिक सलाहकार (Chief Economic Advisor) हैं। वे सेंट स्टीफंस कॉलेज से स्नातक हैं तथा भारतीय प्रबंधन संस्थान, अहमदाबाद के छात्र रह चुके हैं। वे अंतरराष्ट्रीय मुद्रा कोष (आईएमएफ) में अर्थशास्त्री तथा जी-20 पर वित्त मंत्री के विशेषज्ञ समूह के सदस्य भी रहे हैं। डॉ॰ अरविंद सुब्रमण्‍यम पीटरसन इंस्‍टीट्यूट फॉर इंटरनेशनल इकोनॉमिक्‍स में डेनिस वेदरस्‍टोन सीनियर फेलो और वैश्विक विकास केन्द्र में सीनियर फेलो हैं। उनकी पुरस्‍कार विजेता पुस्‍तक ‘इक्लिप्‍स: लिविंग इन द शैडो ऑफ चाइनाज इकोनॉमिक डोमिनेंस’ सितंबर 2011 में प्रकाशित हुई थी और चार भाषाओं में इसकी 130,000 प्रतियां छापी गई हैं। ‘फॉरेन पॉलिसी’ नामक पत्रिका ने उन्‍हें वर्ष 2011 में विश्‍व के शीर्ष 100 वैश्विक चिंतकों में शुमार किया था। वर्ष 2011 में पत्रिका ‘इंडिया टुडे’ ने उन्‍हें पिछले तीस वर्षों के दौरान भारत के शीर्ष 30 ‘मास्‍टर्स ऑफ द माइंड’ में शामिल किया था। डॉ॰ सुब्रमण्‍यम अंतरराष्‍ट्रीय मुद्रा कोष के शोध विभाग (1992-2013) में एवं उरुग्‍वे दौर की व्‍यापार वार्ताओं के दौरान गैट (1988-1992) में कार्यरत रहे थे। डॉ॰ सुब्रमण्‍यम ने भारत, विकास, व्‍यापार, संस्‍थानों, मदद, जलवायु परिवर्तन, तेल, बौद्धिक संपदा, डब्‍ल्‍यूटीओ, चीन और अफ्रीका पर काफी कुछ लिखा है। अमेरिकन इकोनॉमिक रिव्‍यू, जर्नल ऑफ इकोनॉमिक ग्रोथ एवं जर्नल ऑफ पब्लिक इकोनॉमिक्‍स जैसी कई जानी-मानी पत्रिकाओं में उनके बारे में काफी छपा है। ‘आरईपीर्इसी’ रैंकिंग के मुताबिक, डॉ॰ सुब्रमण्‍यम को मौजूदा समय में अनुसंधान उद्धरण के लिहाज से विश्‍व के शीर्ष एक फीसदी विद्वान अर्थशास्त्रियों में शुमार किया जाता है।
राजीव महर्षि

2012 – 3 अक्टूबर 2012 राजीव महर्षि भारत के नियन्त्रक एवं महालेखापरीक्षक तथा संयुक्त राष्ट्र में बॉर्ड ऑफ ऑडिटर के अध्यक्ष हैं | वे पूर्व भारत के गृह सचिव तथा भारत के वित्त सचिव रह चुके हैं। वे 1978 बैच के आईएएस अधिकारी हैं। वित्त सचिव मंत्रालय का वरिष्ठतम आईएएस अधिकारी होता है जो मंत्रालय के विभिन्न विभागों के काम-काज में समन्वय रखता है। इनसे पूर्व इस पद पर श्री अरविंद मायाराम कार्यरत थे जिनका स्थानांतरण अक्टूबर 2014 में पर्यटन मंत्रालय में हो गया।
लिडार

लिडार अथवा लेसर अवरक्त रेडार (LiDAR) सुदूर संवेदन प्रौद्योगिकी है जो दूरी के मापन के लिए लक्ष्य पर लेसर प्रकाश भेजता है और परावर्तित प्रकाश का विश्लेषण करता है।
क्रिस्टोफर ए॰ सिम्स

क्रिस्टोफर अल्बर्ट "क्रिस" सिम्स (जन्म: अक्टूबर २१, १९४२) अमेरिकी अर्थमितिज्ञ और समष्टि अर्थशास्त्री हैं। वर्तमान में वो प्रिंसटन विश्वविद्यालय में अर्थशास्त्र के प्रोफ़ेसर पद पर कार्यरत हैं। थॉमस सार्जेंट के साथ उन्होंने २०११ का अर्थशास्त्र में नोबेल पुरस्कार प्राप्त किया। "समष्टि अर्थशास्त्र में कारण और प्रभाव पर आनुभाविक शोध" के लिए उन्हें यह पुरस्कार दिया गया।
मनोहर लाल खट्टर

मनोहर लाल खट्टर (जन्म: 5 मई 1954) भारत के हरियाणा राज्य के मुख्यमंत्री के पूर्व मुख्यमंत्री रह चुके हैं। 26 अक्टूबर 2014 को उन्होने हरियाणा के 10वें मुख्यमंत्री के रूप में शपथ ग्रहण की और 12 मार्च 2024 को त्यागपत्र दिया। 18 वर्ष बाद वे इस पद पर विराजमान होने वाले पहले गैर जाट नेता हैं। वे भारतीय जनता पार्टी के सदस्य हैं तथा राष्ट्रीय स्वयंसेवक संघ के प्रचारक रह चुके हैं। हरियाणा विधान सभा में वे करनाल का प्रतिनिधित्व करते हैं। 2014 के हरियाणा विधान सभा चुनाव में भारतीय जनता पार्टी की विजय के पश्चात् विधायक दल द्वारा उन्हें नेता चुना गया तथा मुख्यमंत्री पद हेतु नामित किया गया। मनोहर लाल खट्टर का जन्म 5 मई, 1954 में रोहतक के निदाना गांव में हुआ था। साधारण से किसान परिवार से आने वाले खट्टर पंजाबी खत्री समुदाय से ताल्लुक रखते हैं। खट्टर का परिवार 1947 के भारत विभाजन के बाद पाकिस्तान से आकार रोहतक जिले के निदाना गाँव में बस गया था।।  मनोहर लाल खट्टर की बलात्कार और महिला मुद्दों b भारत में 2014 के चुनावों के लिए अपने चुनाव अभियान के दौरान, उन्होंने कहा: "अगर वे (महिलाएं) स्वतंत्रता चाहते हैं, तो वे सिर्फ नग्न होकर घूमने क्यों नहीं जाते? स्वतंत्रता को सीमित करना होगा।" इसी तरह, 16 नवंबर को। 2018, उन्होंने कहा है, "सबसे बड़ी चिंता यह है कि 80-90% बलात्कार और पूर्व संध्या के मामलों में, आरोपी और पीड़ित एक-दूसरे को जानते हैं। कई मामलों में, वे एक-दूसरे को लंबे समय से जानते हैं, और एक पर। दिन, जब एक तर्क होता है, ... एक प्राथमिकी दर्ज की जाती है, यह कहते हुए कि इस व्यक्ति ने मेरे साथ बलात्कार किया है। " इसने विपक्ष की कड़ी निंदा की।
अंतर्राष्ट्रीय अंहिसा दिवस

इस संदेश के दिखलाई पड़ने के अन्य संभावित कारण:
संदीप सिंह

संदीप सिंह (जन्म 27 फरबरी 1986) एक मैदानी हॉकी खिलाड़ी और भारतीय हॉकी टीम के पूर्व कप्तान हैं। भारतीय हॉकी के ड्रैग फ्लिकर संदीप को पेनाल्टी कार्नर विशेषज्ञ के रूप मे जाना जाता है। हॉकी में विशेष उपलब्धियों के लिए भारत सरकार ने संदीप को २०१० में अर्जुन पुरस्कार से सम्मानित किया। वर्तमान मे हरियाणा पुलिस विभाग में डीएसपी रैंक पर कार्यरत हैँ। फिल्म निर्माता शाद अली ने संदीप सिंह के जीवन पर सूरमा नाम की एक फिल्म बनाई है। दिलजीत दोसांझ ने फिल्म में संदीप सिंह की भूमिका निभाई है। इसे 13 जुलाई 2018 को जारी किया गया था। फिल्म में तापसी पन्नू और अंगद बेदी भी हैं। संदीप सिंह हरियाणा में कुरुक्षेत्र जिले के शाहबाद शहर से हैं। संदीप के बड़े भाई बिक्रमजीत सिंह भी हॉकी खेलते है, बिक्रमजीत इंडियन ऑयल के लिए खेलते हैं। संदीप सिंह ने अंतराष्ट्रीय खेल सफर 2004 में आयोजित कुआलालुम्पुर में अजलान शाह कप से शुरू किया। 2009 में भारतीय हॉकी टीम का कप्तान नियुक्त किया गया, संदीप की कप्तानी में भारत ने अजलान शाह कप २००९ का खिताब जीता।  ये भारत की सुलतान अजलान शाह हॉकी में 13 साल बाद पहली जीत थी। संदीप हीरो हॉकी इंडिया लीग के पहले संस्करण में 11 गोल करके उस संस्करण में सर्वाधिक गोल करने वाले खिलाडी बन गए थे।
रूप सिंह

रूप सिंह बैस (8 सितंबर 1908 - 16 दिसंबर 1977) भारतीय फील्ड हॉकी के भूतपूर्व खिलाडी थे। उन्हें भारत एवं विश्व हॉकी के क्षेत्र में सबसे बेहतरीन खिलाडियों में शुमार किया जाता है। वे दो बार ओलम्पिक के स्वर्ण पदक जीतने वाली भारतीय हॉकी टीम के सदस्य रहे हैं जिनमें 1932 का लॉस एंजेल्स ओलम्पिक एवं 1936 का बर्लिन ओलम्पिक शामिल है। रूप सिंह के सम्मान में ग्वालियर के एक स्टेडियम का नाम रूप सिंह स्टेडियम रखा गया। 1936 के ओलंपिक में उनके शानदार प्रदर्शन के बाद म्यूनिख की एक सड़क का नाम उनके नाम पर रखा गया। लंदन में 2012 में हुए ओलंपिक में भी ध्यानचंद और लेस्ली क्लाडियस के साथ-साथ रूप सिंह के नाम पर एक मेट्रो स्टेशन का नाम रखा गया। रूप सिंह बैस का जन्म 8 सितंबर 1908 जबलपुर के एक राजपूत परिवार में हुआ था। रूप सिंह सुप्रसिद्ध भारतीय खिलाडी ध्यानचंद के छोटे भाई थे।
नालन्दा मेडिकल कॉलेज और अस्पताल

नालन्दा मेडिकल कॉलेज और अस्पताल (NMCH) पटना में स्थित एक चिकित्सा महाविद्यालय तथा चिकित्सा अनुसंधान का सार्वजनिक विश्वविद्यालय है। इसकी स्थापना १९७० में की गयी थी। यह कंकड़बाग में स्थित है। इस महाविद्यालय के प्रत्येक बैच में १०० छात्र लिये जाते हैं। यह एक स्ववित्तपोषित संस्थान है और Bihar University of Health Sciences से सम्बद्ध है। यह भारतीय चिकित्सा परिषद से मान्यताप्राप्त है। यहाँ पर मेडिसिन और दन्त शल्यचिकित्सा में विशेषज्ञता के साथ स्नातक स्तर की शिक्षा का प्रावधान है। मै अपना बच्चा लेकर के गया था तो लौटा दिया गया 27-10-2024 को मैने पुर्जा भी कटवाया बच्चा का नाम - गोलू कुमार पीता - सोनेलाल कुमार है घर - पुरषोत्तमपुर (राघोपुर,वैशाली) पुर्जा बच्चा वाड का डाक्टर ने छिन भी लिया तो मै प्रायवेट हास्पिटल मे ले आया Nmch thik nahi hai आप लोग जांच भी कर सकते है मै तैयार हु
चाणक्य राष्ट्रीय विधि विश्वविद्यालय

चाणक्य राष्ट्रीय विधि विश्वविद्यालय ( चाणक्य नेशनल लॉ यूनिवर्सिटी (CNLU)) पटना में स्थित एक स्वायत्त विधि विद्यालय है। इसकी स्थापना बिहार सरकार द्वारा २००६ में की गयी थी। यह कानूनी शिक्षा के लिये समर्पित सार्वजनिक विश्वविद्यालय है। पटना उच्च न्यायालय के मुख्य न्यायधीश विश्वविद्यालय के पदेन कुलपति हैं। यह विश्वविद्यालय 15 अगस्त 2006 को निम्नलिखित व्यक्तियों के मार्गदर्शन में बना: कुलपति प्रो. डॉ. ए. लक्ष्मीनाथ, जो पहले NALSAR University of Law, Hyderabad के डीन और रजिस्ट्रार रहे थे; HRD, बिहार सरकार के मुख्य सचिव मदन मोहन झा, जो 1977 के बैच के IAS थे; और रजिस्ट्रार विजय कुमार हिमांशु, जो HRD, बिहार सरकार के उच्च शिक्षा के उपनिदेशक के पद पर थे। सीएनएलयू को 2006 के चाणक्य राष्ट्रीय विधि विश्वविद्यालय अधिनियम के तहत स्थापित किया गया था।
कार्बन समूह

कार्बन समूह एक आवर्त सारणी समूह के तत्व कार्बन (C), सिलिकॉन (Si), जर्मेनियम (Ge), टिन (Sn), सीसा (Pb), और फ्लेरोवीउम (FL) से मिलकर बना है। इसके रासायनिक प्रवृत्तियों के कारण समूह के अन्य तत्वो में भी इलेक्ट्रॉन विन्यास समान रूप से होता है। उदाहरण: फ्लेरोवीउम का कोई योगिक नहीं है। १.कार्बन समूह का क्वथनांक भारी तत्वों के साथ कम हो जाते हैं। २.कार्बन का m. p ३०००℃ है। जब इसे ४०००℃ से अधिक ताप पर गर्म किया जाता है,तो वाष्प के रूप में परिवर्तित हो जाता है। ३.जब इसे हवा की उपस्थीति में गर्म किया जाता है,तो CO तथा CO प्राप्त होता है। कार्बन के कई अपरूप होते है। सबसे सामान्य रूप में मिलने वाला कार्बन का अपरूप ग्रेफाइट है।
मैग्मा

मैग्मा चट्टानों का पिघला हुआ रूप है जिसकी रचना ठोस, आधी पिघली अथवा पूरी तरह पिघली चट्टानों के द्वारा होती है और जो पृथ्वी के सतह के नीचे निर्मित होता है। मैग्मा के बाहर निकलने वाले रूप को लावा कहते हैं। मैग्मा के शीतलन द्वारा आग्नेय चट्टानों का निर्माण होता है। जब मैग्मा ज़मीनी सतह के ऊपर आकर लावा के रूप में ठंडा होकर जमता है तो बहिर्भेदी और जब सतह के नीचे ही जम जाता है तो अंतर्भेदी आग्नेय चट्टानों का निर्माण होता है। सामान्यतः ज्वालामुखी विस्फोट में मैग्मा का लावा के रूप में निकलना एक प्रमुख भूवैज्ञानिक क्रिया के रूप में चिह्नित किया जाता है।
संबित पात्रा

डॉ संबित पात्रा (जन्म 13 दिसम्बर, 1974) एक भारतीय राजनेता एवं भारतीय जनता पार्टी के राष्ट्रीय प्रवक्ता और ओएनजीसी के पूर्व स्वतंत्र निदेशक हैं। वे पेशे से शल्यचिकित्सक हैं।  सन् 2006 में इन्होने एक 'स्वराज' नाम से एक एनजीओ स्थापित किया, जिसका उद्देश्य पिछड़े समुदाय जैसे दलितों, वंचितों को स्वास्थ्य देखभाल की सुविधा और स्वछता में सहायता करना है। यह एनजीओ मुख्य रूप से डॉक्टरों, वकीलों और कुछ पुलिस अधिकारियों का समूह है। डॉ संबित पात्रा पेशे से सर्जन है और इन्होने 2002 में एससीबी मेडिकल कॉलेज कटक, उत्कल विश्वविद्यालय से जनरल सर्जरी में मास्टर ऑफ सर्जरी (एमएस) किया है। वह 2000 में संघ लोक सेवा आयोग संयुक्त चिकित्सा सेवा में योग्यता प्राप्त करके एक चिकित्सा अधिकारी के रूप में हिंदू राव अस्पताल में कार्यभार ग्रहण किया। इन्होने 1997 में वीएसएस मेडिकल कॉलेज बुर्ला संबलपुर विश्वविद्यालय से एम.बी.बी.एस किया है।  डॉ संबित पात्रा राष्ट्रीय अध्यक्ष अमित शाह की अध्यक्षता में भाजपा की केंद्रीय समिति में ओडिशा राज्य का प्रतिनिधित्व करते हैं एवं 2010 से अब तक भारतीय जनता पार्टी के प्रवक्ता के रूप में कार्य कर रहे हैं। डॉ संबित पात्रा को उनकी प्रभावी व्यक्तित्व कौशल और विचारों की स्पष्टता के लिए सराहना की जाती है। 2014 के लोकसभा चुनावों के दौरान ये भाजपा दिल्ली के चेहरे के रूप में उभरे और इन्होने लोकसभा चुनावों पर राष्ट्रीय मिडिया द्वारा आयोजित वाद-विवाद में जनता का विचार बीजेपी के पक्ष में करने में एक निर्णायक भूमिका निभाया।  अधिक समय से, एक अथक एवं उत्साही सामजिक कार्यकर्ता है। और समाज के आम वर्गों के उत्थान के लिए महत्वपूर्ण कार्य किया है। डॉ संबित पात्रा स्वराज नामक गैर सरकारी संगठन के संस्थापक हैं, जो पूरे भारत से कुछ डॉक्टरों और पुलिसकर्मीयों का समूह है, यह गैरसरकारी संगठन दलितों के उत्थापन के लिए कार्य करता है। इन्होने दिल्ली सरकार द्वारा जारी जाति प्रमाण-पत्र में "चमार", "हरिजन" आदि, शब्दों को हटाने में केंद्रीय भूमिका निभायी थी।
आबेल तास्मान

आबेल जैनजून तास्मान, (Abel Janozoon Tasman ; १६०३ - १६५९) डच नाविक, साहसिक अन्वेषक तथा व्यापारी थे। उनका स्थान १७वीं सदी के डच नाविकों तथा अन्वेषकों में सर्वश्रेष्ठ है। इन्होंने दक्षिणी प्रशांत महासागरीय क्षेत्र का विशद भ्रमण किया और तस्मानिया, न्यूजीलैंड, फीजी तथा छोटे-छोटे अन्य द्वीपों, समुद्रों तथा खाड़ियों का अन्वेषण किया। टैजमन अन्वेषक तथा नाविक होने के अतिरिक्त कुशल मानचित्रकार भी थे। डच ईस्ट इण्डिया कम्पनी (VOC) की सेवा में उनकी १६४२ से १६४४ की समुद्री यात्रा प्रसिद्ध है। आबेल तास्मान का जन्म नीदरलैंड के ग्रोनिंजेन क्षेत्र में लुजगास्ट (Lutjegast) नामक स्थान में हुआ था। सन् १६३४ में टैजमेन ने पूर्वी द्वीपसमूह में बैटेविया से अंबोयना तक की यात्रा की। २ जून, सन् १६३९ को इन्होंने उत्तर-पश्चिमी प्रशांत महासागरीय क्षेत्र की यात्रा की। इस भ्रमण से इन भागों का विशद ज्ञान डचों को प्राप्त हुआ। इन्होंने सन् १६४२ में तस्मानिया (Tasmania) का अन्वेषण किया। फिर पूर्व की ओर चलते हुए इन्होंने न्यूजीलैंड का पता लगाया। फिर उत्तर-पूर्वोत्तर चलकर टोंगा एवं फ्रेंडली द्वीप समूहों का पता लगाते हुए फरवरी, १९४३ में ये फीजी द्वीपसमूह के पूर्वी तट पर पहुँचे और न्यूगिनी के पश्चिमी तट से होते हुए लौट आए। इन्होंने राह में कारपेट्रिया की खाड़ी का अन्वेषण किया और संभवत: उसका नामकरण भी। आगे की ओर आस्ट्रेलिया के उत्तर-पश्चिम तथा पश्चिमी भागों की २२ डिग्री दक्षिण अक्षांश तक यात्रा की।